CELEX: 62021TN0195
Language: et
Date: 2021-04-08 00:00:00
Title: Kohtuasi T-195/21: 8. aprillil 2021 esitatud hagi – Klymenko versus nõukogu

31.5.2021   
            
            
               ET
            
            
               Euroopa Liidu Teataja
            
            
               C 206/40
            
         
      8. aprillil 2021 esitatud hagi – Klymenko versus nõukogu
      (Kohtuasi T-195/21)
      (2021/C 206/48)
      Kohtumenetluse keel: prantsuse
      
         Pooled
      
      
         Hageja: Oleksandr Viktorovych Klymenko (Moskva, Venemaa) (esindaja: advokaat M. Phelippeau)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada Oleksandr Viktorovytch Klymenko hagi vastuvõetavaks;
               
            hagejat puudutavas osas tühistada:
      
                  —
               
               
                  nõukogu 4. märtsi 2021. aasta otsus (ÜVJP) 2021/394, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas;
               
            
                  —
               
               
                  nõukogu 4. märtsi 2021. aasta rakendusmäärus (EL) 2021/391, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas;
               
            
                  —
               
               
                  mõista kohtukulud välja Euroopa Liidu Nõukogult vastavalt Üldkohtu kodukorra artiklitele 87 ja 91.
               
            
         Väited ja peamised argumendid
      
      Hageja põhjendab oma hagi nõudega tühistada nõukogu 4. märtsi 2021. aasta otsus (ÜVJP) 2021/394, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2021, L 77, lk 29), ja nõukogu 4. märtsi 2021. aasta rakendusmäärus (EL) 2021/391, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2021, L 77, lk 2), selles osas, milles need õigusaktid teda puudutavad, nelja väitega.
      
                  1.
               
               
                  Esimene väide: on rikutud põhjendamiskohustust, eriti mis puudutab seda, kuidas meede on dokumentidega põhjendatud, ja neid kontrolle, mis on läbi viidud kaitseõiguste järgimise ja tõhusa kohtuliku kaitse küsimustes.
               
            
                  2.
               
               
                  Teine väide: juhtumi asjaolude hindamisel on tehtud hindamisviga ja on kuritarvitatud võimu, kuna hageja esitas dokumendid, mis tõendavad, et puudub piisav faktiline alus mis tahes kriminaalmenetluse alustamiseks, ning dokumendid põhiõiguste rikkumise kohta, millest nõukogu ei teinud mingeid järeldusi.
               
            
                  3.
               
               
                  Kolmas väide: on rikutud põhiõigusi, eriti kaitseõigusi ja õigust tõhusale kohtulikule kaitsele, samuti õigust poolte võrdsusele.
               
            
                  4.
               
               
                  Neljas väide: õiguslik alus puudub, kuna ELL artikkel 29 ei saa olla hageja vastu suunatud piirava meetme õiguslik alus.